proxectonos/corpus_dominio_legal_administrativo_tmp huggingface dataset:
ORDE do 17 de setembro de 2007 pola que se modifica e amplía o prazo establecido na Orde do 31 de xullo de 2006 que regula o réxime de axudas ás corporacións locais para a adquisición de vehículos contra incendios e salvamento en concellos de menos de 20.000 habitantes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/09/2007

A Orde de 31 de xullo de 2006, que regula o réxime de axudas ás corporacións locais para a adquisición de vehículos contra incendios e salvamento en concellos de menos de 20.000 habitantes, estableceu as bases que rexen a concesión das devanditas axudas, fixando no artigo 10.1º que para proceder ao pagamento da subvención o concello debe remitirlle á delegación provincial correspondente a documentación xustificativa da adquisición dos vehículos non máis tarde do 1-12-2007.
Debido a que estes vehículos deben cumprir coas especificacións técnicas dispostas no anexo á Orde do 31 de xullo de 2006, que ademais poden ser completadas con outras que os propios concellos engadan, cada un deles fabrícase especialmente para cada concello que o licita. Por este motivo, o prazo de entrega destes vehículos pode ser superior ao considerado inicialmente.
Por tanto, considérase necesario prorrogar o prazo establecido no parágrafo segundo do artigo 10.1º da devandita orde, tendo en conta que os pagamentos con cargo ao programa operativo 2000-2006 expiran a finais do ano 2008, polo que esta prórroga non supón un problema no referido á financiación comunitaria das axudas.
Por todo o exposto, e no uso das facultades que me foron concedidas,
DISPOÑO:
Artigo 1º
Establécese un novo prazo ao abeiro desta convocatoria e modifícase o último punto do parágrafo segundo do artigo 10.1º da Orde do 31 de xullo de 2006, que queda redactado como segue:
«En todo caso os concellos remitirán toda a documentación xustificativa da adquisición dos vehículos non máis tarde do 15-5-2008».
Artigo 2º
Durante este novo prazo de remisión de documentación terán plena vixencia os requisitos e condicións establecidos nas bases aprobadas pola Orde do 31 de xullo de 2006, publicadas no Diario Oficial de Galicia nº 164, do día 25 de agosto e modificada pola Orde do 19 de decembro de 2006. e publicada no DOG nº 243, de 20 de decembro.
Disposicións derradeiras
Primeira.-Facúltase a directora xeral de Protección Civil para ditar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de setembro de 2007.
José Luis Méndez Romeu
Conselleiro de Presidencia, Administracións Públicas e Xustiza
ORDE do 28 de agosto de 2007 pola que se resolve a concesión de subvencións ás agrupacións de voluntarios de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/09/2007

Pola Orde do 4 de abril de 2007 (DOG nº 71, do 12 de abril), a Consellería de Presidencia, Administracións Públicas e Xustiza ditou normas polas que se regula o réxime de subvencións ás agrupacións de voluntarios de protección civil.
Vista a proposta de resolución da comisión avaliadora, en aplicación do artigo 6 da Orde do 4 de abril de 2007,
RESOLVO:
Primeiro.-Conceder con cargo á aplicación 06.07. 212A.481.2 dos orzamentos xerais da Comunidade Autónoma de Galicia para o ano 2007, as subvencións que se relacionan:
Ver referencia pdf "18400D008P012.PDF"
Segundo.-Notificarlles o contido desta resolución ás agrupacións de voluntarios de protección civil beneficiarias, especificando as condicións particulares que deben cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 28 de agosto de 2007.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 18 de setembro de 2007, da Secretaría Xeral de Política Lingüística, pola que se adxudican os lectorados de lingua, literatura e cultura galegas en universidades de España e do estranxeiro, convocados mediante Resolución do 9 de xullo de 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/09/2007

A Resolución do 9 de xullo de 2007 (DOG nº 139, do 18 de xullo) establece as bases que regulan a convocatoria; en réxime de concorrencia competitiva e con sometemento aos principios constitucionais de igualdade, mérito e capacidade; de lectorados de lingua, literatura e cultura galegas en universidades de España e do estranxeiro.
Visto o informe e a proposta de adxudicación presentados pola comisión de valoración constituída ao abeiro do artigo 8º da devandita resolución, acompañados da aceptación expresa por parte dos candidatos propostos, esta secretaría xeral, en uso das atribucións que lle confire a disposición adicional segunda, letra c), do Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia,
DISPÓN:
Artigo 1º.-Aprobar definitivamente a relación de admitidos que se especifica no anexo I, con indicación da orde de preferencia dos lectorados solicitados.
Artigo 2º.-Aprobar definitivamente a relación de excluídos que se especifica no anexo II, con indicación da causa que orixina a súa exclusión.
Artigo 3º.-Nomear lectores/as de lingua, literatura e cultura galegas, con destino nas universidades que se especifican e coas condicións establecidas na resolución da convocatoria, as persoas relacionadas no anexo III.
Artigo 4º.-Contra esta resolución, que lle pon fin á vía administrativa, os/as interesados/as poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo ante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de setembro de 2007.
María Sol López Martínez
Secretaria xeral de Política Lingüística
Ver referencia pdf "18600D004P011.PDF"
ORDE do 14 de setembro de 2007 pola que se fai pública a ampliación do importe existente para a concesión de subvencións para a realización de actividades de información, orientación e busca de emprego convocadas pola Orde do 8 de marzo de 2007.
CONSELLERÍA DE TRABALLO — III. OUTRAS DISPOSICIÓNS — 20/09/2007

A Orde do 8 de marzo de 2007 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego (Diario Oficial de Galicia nº 51, do 13 de marzo), establece na disposición adicional primeira que as accións incluídas na orde se financiarán con cargo ás consignacións orzamentarias que figuran nos orzamentos xerais da comunidade autónoma para 2007.
Na mencionada disposición adicional figura a aplicación orzamentaria 16.03.323V.461.0 cun importe de 815.000 euros na anualidade de 2007 e 350.000 euros na anualidade de 2008.
Non obstante, e como consecuencia dunha transferencia, existe orzamento na mencionada aplicación que pode ser utilizado para o mesmo fin, polo que cómpre ampliar o importe da contía establecida na aplicación 16.03.323.V.461.0 da disposición adicional primeira da Orde do 8 de marzo de 2007, coa finalidade de poder atender un maior número de solicitudes.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía establecida para a aplicación 16.03.323V.461.0 da Orde do 8 de marzo de 2007, pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego, nos importes de 449.583,84 euros para o ano 2007 e 400.000 euros para o 2008.
A contía total da orde na aplicación 16.03.323V.461.0 será por importe de 1.264.583,84 euros para o ano 2007 e de 750.000,00 euros para o ano 2008.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 14 de setembro de 2007.
Ricardo Jacinto Varela Sánchez
Conselleiro de Traballo
RESOLUCIÓN do 10 de xullo de 2007, da Dirección Xeral de Calidade e Avaliación Ambiental, pola que se publican as subvencións EMAS concedidas ao abeiro da Orde do 19 de febreiro de 2007 (Diario Oficial de Galicia número 42, do 28 de febreiro).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 20/09/2007

De conformidade co establecido nos artigos 18 da Lei 38/2003, do 17 de novembro, xeral de subvencións, e concordantes do seu regulamento, aprobado polo Real decreto 887/2006, do 21 de xullo, 78.8º del Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia e, tamén, de conformidade co disposto no artigo 10.2º da Orde do 19 de febreiro de 2007 pola que se establecen as bases reguladoras e condicións do réxime de concesión de subvencións a empresas e organizacións para a súa adhesión e mantemento nun sistema comunitario de xestión e auditoría ambientais (EMAS) e se fai pública a convocatoria para o ano 2007, publícase un extracto das resolucións de concesión das axudas concedidas ao abeiro da devandita orde, emitidas por esta dirección xeral.
Finalidade da axuda: todas estas axudas teñen como finalidade contribuír á implantación e/ou mantemento dun sistema de xestión ambiental en empresas e asociacións ou entidades sen animo de lucro e a súa posterior adhesión ao sistema comunitario EMAS.
Norma reguladora: Orde do 19 de febreiro de 2007 pola que se establecen as bases reguladoras e as condicións do réxime de concesión de subvencións a empresas e organizacións para a súa adhesión e mantemento nun sistema comunitario de xestión e auditoría ambientais (EMAS) e se fai pública a convocatoria para o ano 2007 (DOG nº 42, do 28 de febreiro).
Aplicación orzamentaria: a) empresas: 15.03.541D.770.0 e b) asociacións sen ánimo de lucro: 15.03.541D.781.1.
Crédito orzamentario: a) 450.000  e b) 100.000 .
Empresas beneficiarias e importe da axuda concedida a cada unha delas expresada en euros, por orde alfabética e segundo a aplicación orzamentaria en que se inclúen:
Ver referencia pdf "18300D003P010.PDF"
CORRECCIÓN de erros.-Orde do 6 de setembro de 2007 pola que se desenvolve a implantación da educación secundaria obrigatoria na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 24/09/2007

Advertidos erros na devandita orde, publicada no Diario Oficial de Galicia nº 177, do 12 de setembro de 2007, cómpre facer as seguintes correccións:
Na páxina 15.039, punto 6, alínea m), onde di: «Sen prexuízo do indicado no punto anterior, poderá ser aplicado o expresado no punto 9º do artigo 4 para as materias opcionais, coa finalidade de atender a diversidade en ámbitos rurais, pequenos núcleos de poboación e/ou outras circunstancias que así o aconsellen»; debe dicir: «Sen prexuízo do indicado no punto anterior, poderá ser aplicado o disposto no punto 5º i) para as materias opcionais, coa finalidade de atender a diversidade en ámbitos rurais, pequenos núcleos de poboación e/ou outras circunstancias que así o aconsellen».
Na páxina 15.040, punto 10, alínea d), onde di: «artigo 9 do Decreto 133/2007»; debe dicir: «artigo 10 do Decreto 133/2007».
RESOLUCIÓN do 11 de setembro de 2007 pola que se convoca un curso sobre procedemento sancionador en tráfico.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 24/09/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso sobre procedemento sancionador en tráfico, que deberá desenvolverse conforme as seguintes bases:
Obxectivos.
-Coñecer a dinámica do procedemento sancionador e a intervención do axente nel.
-Actualizarse na normativa referente aos procedementos sancionadores de carácter administrativo relacionados co tema de tráfico e transportes.
Destinatarios: o curso vai dirixido aos membros dos corpos de policía local da Comunidade Autónoma de Galicia.
Inscrición: a inscrición dos participantes será totalmente gratuíta.
Prazas: 30 prazas.
Solicitudes:
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de outubro ás 14.00 horas.
3. As instancias deberán enviarse á Academia Galega de Seguridade Pública, sita na Avenida da Cultura, s/n, 36680 A Estrada (Fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas: o curso realizarase en datas do 16 ao 18 de outubro, en horario de 9.30 a 14.00 e de 15.30 a 19.00 horas, excepto o día 18, que será de 9.30 a 13.30 horas.
Relación de admitidos: a relación de admitidos farase pública o día 10 de outubro a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 5 9 02 41 e na páxina web: http:/agasp.xunta.es.
Lugar: o curso desenvolverase na Academia Galega de Seguridade Pública, sita na Avenida da Cultura, s/n, no concello da Estrada.
Certificado de asistencia: ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións: a Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 11 de setembro de 2007.
Carlos Suárez-Mira Rodríguez
Director xeral da Academia Galega
de Seguridade Pública
Ver referencia pdf "18500D010P024.PDF"
RESOLUCIÓN do 17 de setembro de 2007, da Secretaría Xeral de Emigración, pola que se fai pública a ampliación do importe económico para a concesión de axudas para a participación en actividades de campamentos dirixidos a mozos e mozas de orixe galega ou descendentes de galegos que residan no exterior para o exercicio 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/09/2007

A Resolución do 9 de marzo de 2007, pola que se convoca e regula o programa de axudas para a participación en actividades de campamentos dirixidos a mozos e mozas de orixe galega ou descendentes de galegos que residan no exterior (DOG nº 55, do 19 de marzo), establece no seu artigo 6 o importe inicialmente destinado para esta finalidade, sen prexuízo de que poida ser incrementado en función das necesidades e as dispoñibilidades orzamentarias que existan na devandita aplicación.
Unha vez realizadas parte das accións necesarias para o desenvolvemento do programa ao abeiro da mencionada resolución, constátase que o importe total necesario para o desenvolvemento da súa totalidad, supera o crédito inicialmente establecido.
Considerando o exposto anteriormente, procede ampliar o importe da contía inicial prevista na Resolución do 9 de marzo de 2007, pola que se convoca e regula o programa de axudas para a participación en actividades de campamentos dirixidos a mozos e mozas de orixe galega ou descendentes de galegos que residan no exterior para o exercicio 2007, coa finalidade de desenvolver o programa na súa totalidade.
Por todo o exposto, no uso das facultades que me foron concedidas,
RESOLVO:
Primeiro.-Para o exercicio orzamentario 2007 amplíase en 130.000  o importe da contía inicial prevista na Resolución do 9 de marzo de 2007, pola que se convoca e regula o programa de axudas para a participación en actividades de campamentos dirixidos a mozos e mozas de orixe galega ou descendentes de galegos que residan no exterior, que será financiada con cargo ao crédito dispoñible na aplicación orzamentaria 04.50.312C.226.07, Actuacións derivadas da Lei de galeguidade.
Segundo.-Esta modificación non afecta os prazos establecidos na Resolución do 9 de marzo de 2007, pola que se convoca e regula o programa de axudas para a participación en actividades de campamentos dirixidos a mozos e mozas de orixe galega ou descendentes de galegos que residan no exterior, nin modifica o resto do articulado da dita resolución.
Santiago de Compostela, 17 de setembro de 2007.
Manuel Luis Rodríguez González
Secretario xeral de Emigración
RESOLUCIÓN do 11 de setembro de 2007 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no segundo cuadrimestre do ano 2007.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 24/09/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración, aos que se refire o artigo 3.1º c) do texto refundido da Lei de contratos das administracións públicas, subscritos por este organismo autónomo no primeiro e segundo cuadrimestre do ano 2007 e que se relacionan no anexo a esta resolución.
A Estrada, 11 de setembro de 2007
Carlos Suárez-Mira Rodríguez
Director xeral da Academia Galega de Seguridade Pública
Ver referencia pdf "18500D008P023.PDF"
CONFLITO positivo de competencia número 6767/2007.
TRIBUNAL CONSTITUCIONAL — I. DISPOSICIÓNS XERAIS — 27/09/2007

O Pleno do Tribunal Constitucional, por providencia do 11 de setembro actual, admitiu a trámite o conflito positivo de competencia número 6767/2007, promovido pola Xunta de Galicia, en relación cos artigos 3 b), c) e e); 5.1º b); 6.2º e 4º; 12.1º; 13; 14; 15; 16; 17; 19; 21; 22; 24.2º e 3º; 25.4º e 5º; 27.1º, 2º, 5º e 6º; 28.2º, 3º e 4º; 29; 30; 31; 32.4º; 33; 34; 35; 36.3º; 37.2º; 38.1º; disposición adicional primeira e disposición derradeira primeira do Real decreto 395/2007, do 23 de marzo, polo que se regula o subsistema de formación profesional para o emprego, e, de conformidade co disposto no artigo 10.2º LOTC na redacción dada pola Lei orgánica 6/2007, do 24 de maio, atribuírlle á sala segunda, á cal pola quenda obxectiva lle correspondeu, o coñecemento deste conflito.
Madrid, once de setembro de dous mil sete. A Secretaria de Xustiza do Pleno. Herminia Palencia Guerra. Asinado e rubricado.
O secretario xeral
Rubricado
DECRETO 181/2007, do 27 de setembro, polo que se nomea delegada da Xunta de Galicia en Bos Aires (República Arxentina) a María José Porteiro García.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 28/09/2007

Aprobado o Decreto 157/2007, do 26 de xullo, polo que se crea a Delegación da Xunta de Galicia en Bos Aires (República Arxentina) e tendo en conta o disposto no artigo 4, alínea 13ª da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e sete de setembro do dous mil sete,
Nomeo delegada da Xunta de Galicia en Bos Aires (República Arxentina) a María José Porteiro García.
Santiago de Compostela, vinte e sete de setembro de dous mil sete.
Emilio Pérez Touriño
Presidente
José Luís Méndez Romeu
Conselleiro de Presidencia, Administracións Públicas e Xustiza
ORDE do 28 de agosto de 2007 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/09/2007

Pola Orde do 4 de abril de 2007 (DOG nº 74, do 17 de abril), a Consellería de Presidencia, Administracións Públicas e Xustiza anunciou normas para a cesión en propiedade aos concellos e mancomunidades de concellos galegos de vehículos especialmente preparados para misións de protección civil.
Vista a proposta de resolución da comisión avaliadora, en aplicación do artigo 7 da Orde do 4 de abril de 2007,
RESOLVO:
Primeiro.-Concederlles con cargo á aplicación 06.07.212A.624.0 dos orzamentos xerais da Comunidade Autónoma de Galicia para o ano 2007, a cesión en propiedade de cadanseu vehículo especialmente preparado para misións de protección civil aos concellos seguintes: Boiro, Castro Caldelas, Mugardos, Petín, Rianxo, Sarria, Vigo, Vilagarcía de Arousa, Vilalba, Vilamarín, Vilardevós e Mancomunidade Val Miñor.
Segundo.-Notificarlles o contido desta resolución aos concellos beneficiarios, especificando as condicións particulares que deberán cumprir, e que se formalizará mediante acta, na cal constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 28 de agosto de 2007.
José Luis Méndez Romeu
Conselleiro de Presidencia, Administracións Públicas e Xustiza
ORDE do 24 de setembro de 2007 pola que se exclúen do Catálogo de montes de utilidade pública da provincia da Coruña, determinados predios do monte  Santa Mariña de Maroñas, número de C.U.P. 103-L, situado no concello de Mazaricos.
CONSELLERÍA DO MEDIO RURAL — III. OUTRAS DISPOSICIÓNS — 27/09/2007

O monte Santa Mariña de Maroñas, está situado no concello de Mazaricos (A Coruña) e foi incluído no Catálogo de montes de utilidade pública da provincia da Coruña, co nº 103-L.
Mediante sentenza do Xulgado de Primeira Instancia número un da Coruña, do 4 de xullo de 1995, (ditada no procedemento declarativo de menor contía nº 00342/1993) declarouse que parte dos predios incluídos dentro do perímetro do monte de Santa Mariña de Maroñas pertencen en plena propiedade a José, María e Carmen Otero Fernández e ordenouse que se excluísen do Catálogo de montes de utilidade pública estas leiras de propiedade particular que figuraban asignadas ao monte Santa Mariña de Maroñas.
Para dar cumprimento ao establecido na antedita sentenza e de conformidade co establecido nos artigos 16 e concordantes da Lei 43/2003, do 21 de novembro, de montes, e no artigo 43 do Decreto 485/1962, polo que se aproba o Regulamento de montes, previa instrución do expediente polo órgano competente, e tendo en conta a proposta de 30 de xullo de 2007, da Dirección Xeral de Montes e Industrias Forestais, esta consellería, en uso das facultades atribuídas nos artigos 34 e 38 da Lei 1/1983, do 22 de febreiro, reguladora da Xunta e da súa Presidencia,
DISPÓN:
Artigo primeiro.-Excluír do Catálogo de montes de utilidade pública da provincia da Coruña, os predios que foron declarados de propiedade particular por sentenza do Xulgado de Primeira Instancia número un da Coruña do 4 de xullo de 1995, e que ata o momento estaban incluídas dentro da superficie do monte Santa Mariña de Maroñas, nº 103-L do C.U.P, no concello de Mazaricos, dando de baixa no catálogo de montes de utilidade pública, os predios que se relacionan de seguir, e que son de propiedade de José, María e Carmen Otero Fernández:
Predio nº 5: chamado Pagalleira de Santo Tomé, dunha extensión de 12.033 m2. estacas: S1, S2, S3, S4, S5, S6, S7.
Predio nº 9: chamado Arriba dos Prados, dunha extensión de 3.297 m2; estacas: F1, F2, F3, F4, F5.
Finca nº 11: chamado Cabeza do Canle, dunha extensión de 4.984 m2; estacas: R1, R2, R3, R4.
Sobre as devanditos estacas están encravados chantos metálicos.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición con carácter potestativo ante o conselleiro de Medio Rural, no prazo dun mes ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 24 de setembro de 2007.
Alfredo Suárez Canal
Conselleiro de Medio Rural
CORRECCIÓN de erros.-Orde do 13 de setembro de 2007 pola que se convocan as axudas para a subscrición dun seguro de indemnización diaria en caso de paralización e perda da produción por condicións climatolóxicas adversas no sector pesqueiro e marisqueiro de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/09/2007

Advertidos erros na devandita orde, publicada no DOG nº184, do 21 de setembro de 2007, cómpre facer as oportunas correccións:
Na páxina 15.576, columna 2ª, línea 9 do artigo 3 onde di: «... sede en Galicia e os seus membros ou asociados que faenen....», debe dicir: «... sede en Galicia, en nome dos seus membros ou asociados que pesquen...»
Publícanse novamente os anexos I, II, III y IV eliminando o logotipo Unión Europea IFOP que aparece na marxe superior dereita, dado que nesta orde resulta improcedente.
Ver referencia pdf "18900D008P020.PDF"
CORRECCIÓN de erros.-Orde do 12 de xullo de 2007 pola que se acorda a cesión en propiedade de catro ordenadores persoais á Agrupación de Voluntarios de Protección Civil de Val do Dubra.
CONSELLERÍA DE TRABALLO — III. OUTRAS DISPOSICIÓNS — 28/09/2007

Advertidos erros na devandita disposición publicada no Diario Oficial de Galicia nº 172, do 5 de setembro de 2007, é necesario facer a seguinte corrección:
-Na páxina 14.758, onde di: «A Asociación de Promoción e Integración Gitana de Lugo, inscrita co número 1983/000361 no Rexistro Provincial de Asociacións e co número VP-1515 no Rexistro de Entidades Prestadoras de Servizos Sociais, carece de fins lucrativos segundo o establecido no artigo 2º h) dos seus estatutos. Esta entidade solicitoulle á Consellería de Traballo a cesión de equipos informáticos que xa estean en desuso, para poder realizar actividades de apoio e reforzo educativo para os nenos/as do colectivo xitano», debe dicir: «A Agrupación de Voluntarios de Protección Civil de Val do Dubra, inscrita co número 133 no folio 133 do rexistro creado pola Orde do 17 de decembro de 1991, da Consellería de Presidencia e Administración Pública, carece de fins lucrativos segundo se desprende da súa propia natureza e do establecido no artigo 3 do seu regulamento. Esta entidade solicitoulle á Consellería de Traballo a cesión de equipos informáticos que xa estean en desuso, para poder
realizar actividades de formación dos voluntarios así como de xestión da agrupación en relación coa contabilidade, solicitude de subvencións etc.».
-No artigo 1, na páxina 14.758, onde di: «Acórdase a cesión en propiedade a favor da Asociación de Promoción e Integración Gitana de Lugo dos seguintes bens:», debe dicir: «Acórdase a cesión en propiedade a favor da Agrupación de Voluntarios de Protección Civil de Val do Dubra dos seguintes bens:».
RESOLUCIÓN do 10 de setembro de 2007 pola que se procede á publicación das subvencións concedidas en virtude da Orde do 27 de marzo de 2007 de subvencións a empresas privadas que realicen actividades de conservación, protección e promoción do Camiño de Santiago para o ano 2007.
CONSELLERÍA DE CULTURA E DEPORTE — III. OUTRAS DISPOSICIÓNS — 28/09/2007

En cumprimento do disposto nos artigos 18.1º da Lei 38/2003, do 17 de novembro, xeral de subvencións, e 8 da Orde do 27 de marzo de 2007, de subvencións para empresas privadas que realicen actividades de conservación, protección e promoción do Camiño de Santiago para o ano 2007, procédese á publicación das subvencións concedidas en virtude da devandita orde que superan os 3.000 .
Obxecto da axuda: as axudas teñen como obxecto promocionar e incentivar as empresas privadas que leven a cabo actividades de promoción e difusión do Camiño de Santiago oficialmente recoñecido polas comunidades autónomas afectadas.
Norma reguladora: Orde do 27 de marzo de 2007 de subvencións a empresas privadas que realicen actividades de conservación, protección e promoción do Camiño de Santiago no ano 2007 (Diario Oficial de Galicia nº 71, do 12 de abril).
Crédito orzamentario: 150.000  na aplicación orzamentaria 12.03.433A-470.0 dos orzamentos xerais da comunidade autónoma para o ano 2007.
Beneficiarios da subvención e importe da mesma: véxase anexo.
Santiago de Compostela, 10 de setembro de 2007.
P.D. (Orde 12-1-2007)
Carlos Amoedo Souto
Secretario xeral da Consellería de Cultura
e Deporte
ANEXO
Ver referencia pdf "18900D005P011.PDF"
RESOLUCIÓN do 10 de setembro de 2007 pola que se procede á publicación das subvencións concedidas en virtude da Orde do 27 de marzo de 2007 de subvencións ás entidades de conservación, protección e promoción do Camiño de Santiago para o ano 2007.
CONSELLERÍA DE CULTURA E DEPORTE — III. OUTRAS DISPOSICIÓNS — 28/09/2007

En cumprimento do disposto nos artigos 18.1º da Lei 38/2003, do 17 de novembro, xeral de subvencións, e do artigo 8 da Orde do 27 de marzo de 2007, de subvencións ás entidades de conservación, protección e promoción do Camiño de Santiago, procédese á publicación das subvencións concedidas en virtude da devandita orde para o ano 2007 que superan os 3.000 .
Obxecto da axuda: as axudas teñen como obxecto promocionar e incentivar as entidades que realicen actividades de conservación, protección, promoción, investigación ou calquera outra que repercuta directa ou indirectamente nos camiños de Santiago en Galicia.
Norma reguladora: Orde do 27 de marzo de 2007 de subvecnións ás entidades de conservación, protección e promoción do Camiño de Santiago para o ano 2007 (Diario Oficial de Galicia nº 71, do 12 de abril).
Crédito orzamentario: 240.000  (douscentos corenta mil euros) na aplicación orzamentaria 12.03.433A-481.0 dos orzamentos xerais da Comunidade Autónoma de Galicia para o ano 2007.
Beneficiarios da subvención e importe de mesma: véxase anexo.
Santiago de Compostela, 10 de setembro de 2007.
P.D. (Orde 12-1-2007)
Carlos Amoedo Souto
Secretario xeral da Consellería de Cultura
e Deporte
Ver referencia pdf "18900D005P011.PDF"
ORDE do 20 de setembro de 2007 pola que se amplía o prazo de presentación da documentación de xustificación establecido na Orde do 15 de marzo de 2007 pola que se convoca e regula o réxime de concesión de subvencións en melloras ambientais aos centros autorizados de reciclaxe e descontaminación de vehículos de Galicia, sector de desmantelamentos de Galicia, e se fai pública a convocatoria para o ano 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 26/09/2007

Con data 23 de marzo de 2007 publicouse no Diario Oficial de Galicia (DOG nº 59) a citada Orde do 15 de marzo de 2007.
O artigo décimo quinto da citada orde establece o prazo de xustificación da subvención dispoñendo que «Para proceder ao cobramento das subvencións será indispensable a presentación, antes do 30 de setembro de 2007, de dúas (2) copias da seguinte documentación: ...».
Non obstante, por causas sobrevidas o prazo establecido resulta de difícil cumprimento polo que co fin de garantir a maior eficacia posible da convocatoria das referidas subvencións, é procedente ampliar o devandito prazo para a xustificación da subvención.
De acordo co anterior, vistos a Lei 38/2003 de subvencións, e o regulamento aprobado por Real decreto 887/2006, publicado o 21 de xullo, e tendo en conta que, a ampliación deste prazo cumpre o indicado no punto 6 do artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común,
RESOLVO:
Artigo único.-Ampliación do prazo de xustificación.
Amplíase ata o día 15 de novembro de 2007 o límite do prazo de presentación da documentación xustificativa previsto no punto décimo quinto da Orde do 15 de marzo de 2007, pola que se convoca e regula o réxime de concesión de subvencións en melloras ambientais aos centros autorizados de reciclaxe e descontaminación de vehículos de Galicia, sector de desmantelamentos de Galicia, e faise pública a convocatoria para o ano 2007.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de setembro de 2007.
Manuel Vázquez Fernández
Conselleiro de Medio Ambiente
e Desenvolvemento Sostible
ORDE do 20 de setembro de 2007 pola que se amplía o prazo de presentación da documentación de xustificación establecido na Orde do 14 de marzo de 2007 pola que se convoca e regula o réxime de concesión de subvencións a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e/ou produtos, á reutilización ou valorización non enerxética.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 26/09/2007

Con data 23 de marzo de 2007 publicouse no Diario Oficial de Galicia (DOG nº 59) a citada Orde do 14 de marzo de 2007.
O artigo décimo quinto da citada orde establece o prazo de xustificación da subvención dispoñendo que «Para proceder ao cobramento das subvencións será indispensable a presentación, antes do 30 de setembro de 2007, de dúas (2) copias da seguinte documentación: ...».
Non obstante, por causas sobrevidas o prazo establecido resulta de difícil cumprimento polo que co fin de garantir a maior eficacia posible da convocatoria das referidas subvencións, é procedente ampliar o devandito prazo para a xustificación da subvención.
De acordo co anterior, vistos a Lei 38/2003 de subvencións, e o regulamento aprobado polo Real decreto 887/2006 publicado, o 21 de xullo, e tendo en conta que, a ampliación deste prazo cumpre o indicado no punto 6º do artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común,
RESOLVO:
Artigo único.-Ampliación do prazo de xustificación.
Amplíase ata o día 15 de novembro de 2007 o límite do prazo de presentación da documentación xustificativa previsto no punto décimo quinto da Orde do 14 de marzo de 2007, pola que se convoca e regula o réxime de concesión de subvencións a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e/ou produtos, á reutilización ou valorización non enerxética.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de setembro de 2007.
Manuel Vázquez Férnandez
Conselleiro de Medio Ambiente
e Desenvolvemento Sostible
CORRECCIÓN erros.-Orde do 21 de setembro de 2007 pola que se establecen as bases reguladoras da concesión, en réxime de concorrencia competitiva, de axudas para o financiamento de accións de cooperación para o desenvolvemento de novos produtos, procesos e tecnoloxías no ámbito agroalimentario, agrícola e forestal, da Consellería do Medio Rural, e se convocan para 2007.
CONSELLERÍA DO MEDIO RURAL — III. OUTRAS DISPOSICIÓNS — 26/09/2007

Advertidos erros na devandita orde publicada no Diario Oficial de Galicia nº 186, do 25 de setembro, cómpre facer a oportuna corrección: inserir o seguinte anexo II de seguido do anexo I publicado coa referida orde:
Ver referencia pdf "18700D008P062.PDF"
ORDE do 3 de setembro de 2007 pola que se resolve a convocatoria de axudas para a realización de proxectos de innovación educativa para a incorporación das tecnoloxías da información e a comunicación á educación para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/09/2007

A Consellería de Educación e Ordenación Universitaria, pola Orde do 25 de abril de 2007, convocou axudas para a realización de proxectos de innovación educativa para a incorporación das tecnoloxías da información e a comunicación á educación para o curso 2007-2008 e aprobou as súas bases de concesión.
Cumpridos os trámites previstos nos artigos 7 e 8 da orde de convocatoria, a comisión de selección formulou a súa proposta definitiva de concesión de axudas.
En consecuencia, a conselleira de Educación e Ordenación Universitaria
RESOLVE:
Artigo 1º.-Conceder as axudas para a realización de proxectos de innovación educativa para a incorporación das tecnoloxías da información e a comunicación á educación para o curso 2007-08 aos centros e coas dotacións que se relacionan no anexo a esta orde.
Artigo 2º.-Contra esta resolución, que pon fin á vía administrativa, as persoas interesadas poderán interpor os recursos que procedan en aplicación do disposto nos artigos 20 e 44 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta orde entrará en vigor a partir do día seguinte ao da súa publicación.
Santiago de Compostela, 3 de setembro de 2007.
Laura Sánchez Piñón
Conselleira de Educación e Ordenación
Universitaria
Ver referencia pdf "18100D008P036.PDF"
Dotación e apoios que recibirá cada un dos centros seleccionados:
a) Un paquete multimedia composto por un encerado dixital interactivo, un proxector e seis ordenadores portátiles, que se enviará no primeiro trimestre do curso académico 2007-2008.
b) Dotación económica de 2.000 .
c) Asesoramento para o profesorado do centro para un mellor aproveitamento dos recursos informáticos e da súa incorporación á docencia.
d) Un espazo web para facilitar a creación e organización de materiais e recursos educativos por medio das tecnoloxías da información e da comunicación.
e) A difusión das experiencias a través da rede e a publicación dos materiais educativos producidos.
CORRECCIÓN de erros.-Orde do 27 de xullo de 2007 pola que se fai pública a ampliación dos importes existentes para a concesión das axudas previstas nas ordes da Consellería de Traballo, do 31 de xaneiro de 2007, pola que se establecen as bases que regulan, para o exercicio do ano 2007, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatória, e do 16 de febreiro de 2007, pola que se establecen as bases reguladoras das axudas e subvencións para os programas de escolas obradoiro e casas de oficios, de obradoiros de emprego e de unidades de promoción e desenvolvemento no ámbito da Comunidade Autónoma de Galicia, e se procede á súa convocatoria para o ano 2007.
CONSELLERÍA DE TRABALLO — III. OUTRAS DISPOSICIÓNS — 18/09/2007

Advertido erro na devandita orde, publicada no DOG nº 149, do xoves 2 de agosto de 2007, cómpre facer a oportuna corrección:
Na páxina 13.199, na columna esquerda, no artigo º.2º, onde di: «Amplíase o importe total das axudas que se van conceder ao abeiro do capítulo terceiro (programas de cooperación con administracións públicas distintas da local, universidades e entidades sen ánimo de lucro), sección I (das subvencións para a contratación de traballadores e traballadoras desempregados/as para a realización de obras ou servizos de interese xeral e social), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:», debe dicir: «Amplíase o importe total das axudas que se van conceder ao abeiro do capítulo terceiro (programas de cooperación con administracións públicas distintas da local, universidades e entidades sen ánimo de lucro), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007».
ORDE do 3 de setembro de 2007 pola que se substitúen dous membros do Consello Galego de Consumidores e Usuarios.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 07/09/2007

De acordo coa proposta efectuada polo presidente do Instituto Galego de Consumo, e en virtude do establecido no artigo 7.2º, en relación co artigo 5.2º do Decreto 127/1998, do 23 de abril, polo que se crea o Consello Galego de Consumidores e Usuarios,
DISPOÑO:
Artigo 1º.-Substituír como membro suplente do Consello Galego de Consumidores e Usuarios, de acordo co establecido no artigo 7.1º e) do Decreto 127/1998, do 23 de abril, polo que se crea o Consello Galego de Consumidores e Usuarios, a José Manuel Robles Fernández por Elena Mateos Vázquez da Asociación de Consumidores A Xuntanza de Vigo.
Artigo 2º.-Substituír como membro titular do Consello Galego de Consumidores e Usuarios, de acordo co establecido no artigo 7.1º e) do Decreto 127/1998, do 23 de abril, polo que se crea o Consello Galego de Consumidores e Usuarios, a Ricardo Pazo Vázquez por Alfredo Iglesias Raído, da Federación Territorial de Pensionistas de Galicia.
Santiago de Compostela, 3 de setembro de 2007.
Fernando Xabier Blanco Álvarez
Conselleiro de Innovación e Industria
DECRETO 164/2007, do 6 de setembro, polo que se nomea secretario xeral e de Relacións Institucionais da Vicepresidencia da Igualdade e do Benestar a Antonio Javier Ferreira Fernández.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 07/09/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día seis de setembro de dous mil sete,
Nomeo secretario xeral e de Relacións Institucionais da Vicepresidencia da Igualdade e do Benestar a Antonio Javier Ferreira Fernández.
Santiago de Compostela, seis de setembro de dous mil sete.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
DECRETO 163/2007, do 6 de setembro, polo que se dispón que cese Antonio Losada Trabada como secretario xeral e de Relacións Institucionais da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 07/09/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día seis de setembro de dous mil sete,
DISPOÑO:
Que cese, por petición propia, Antonio Losada Trabada, como secretario xeral e de Relacións Institucionais, agradecéndolle os servizos prestados.
Santiago de Compostela, seis de setembro de dous mil sete.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
b) NOMEAMENTOS VICEPRESIDENCIA DA IGUALDADE E DO BENESTAR
ORDE do 21 de agosto de 2007 pola que se amplía o prazo para a adxudicación das sete bolsas de formación e especialización en materia de vivenda convocadas pola Consellería de Vivenda e Solo.
CONSELLERÍA DE VIVENDA E SOLO — III. OUTRAS DISPOSICIÓNS — 30/08/2007

A Orde do 25 de maio de 2007 pola que se convocan sete bolsas de formación e especialización en materia de vivenda establece na base décimo primeira que a resolución administrativa relativa á concesión ou denegación da bolsa lles será notificada aos interesados no prazo de tres meses, contados a partir da publicación da citada resolución no Diario Oficial de Galicia (DOG nº 105, do 1 de xuño de 2007).
Unha vez rematado o prazo de presentación de solicitudes, e tendo en conta os prazos necesarios para a presentación e resolución de reclamacións contra as listas provisional e definitiva de admitidos e excluídos, contra a valoración dos méritos dos candidatos e o tempo necesario para a realización das entrevistas, de conformidade co establecido no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, a conselleira de Vivenda e Solo
DISPÓN:
A ampliación do prazo de adxudicación das sete bolsas de formación e especialización en materia de vivenda nun mes e medio.
Contra este acordo de ampliación de prazo non cabe recurso ningún, de acordo co disposto no artigo 49.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 21 de agosto de 2007.
Teresa Táboas Veleiro
Conselleira de Vivenda e Solo
RESOLUCIÓN do 13 de agosto de 2007 pola que se fai público o nomeamento dos/as vicevaledores/as primeiro, segundo e terceiro do Valedor do Pobo.
VALEDOR DO POBO — II. AUTORIDADES E PERSOAL — 28/08/2007

De conformidade coa proposta da Comisión de Peticións do Parlamento de Galicia efectuada na reunión celebrada o pasado 6 de agosto, a teor do disposto no artigo 9.1º da Lei do valedor do pobo, dispoño nomear:
-Vicevaledor primeiro, a José Julio Fernández Rodríguez.
-Vicevaledora segunda, a María Dolores Galovart Carrera.
-Vicevaledor terceiro, a Domingos Merino Mejuto.
O que se fai público en cumprimento do disposto no artigo 9.2º da referida lei.
Santiago de Compostela, 13 de agosto de 2007.
Benigno López González
Valedor do Pobo
CORRECCIÓN de erros.-Orde do 10 de maio de 2007 pola que se establecen as bases reguladoras das axudas para a mellora da eficacia e a sustentabilidade das explotacións agrarias e para a incorporación de novos activos agrarios, e se convocan para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 22/08/2007

Advertido erro nesta orde, publicada no Diario Oficial de Galicia número 94, do 16 de maio de 2007, cómpre facer as seguintes correccións:
-Na páxina 8.060, no punto 2.A)1.a do artigo 3, onde di: «rendemento neto previo, ...», debe dicir: «...rendemento neto de módulos aos cales se lle sumarán os importes das dotacións á amortización e outras reducións afectadas na súa determinación, sen incluír as correspodentes aos índices correctores aplicados,...».
-Na páxina 8.067 no último parágrafo do número 1 do artigo 16, donde di: «(circular 2/2003 da Consellería de Política Territorial, Obras públicas e Vivenda, número 5.6.3)» debe dicir: «(circular 2/2003 da Consellería de Política Territorial, Obras Públicas e Vivenda, número 5.6.e)».